Тушовица

Тушовѝца (до 1966 г.: Тушовца) е село в Североизточна България, община Върбица, област Шумен.

География 
Село Тушовица се намира на около 31 km юг-югозападно от областния център град Шумен, около 11 km източно от общинския център град Върбица и около 32 km изток-североизточно от град Котел. Разположено е в източната част на историко-географската област Герлово, в северните подножия на Върбишка планина. Надморската височина в центъра при училището е около 210 m. Западно от Тушовица тече река Елешница (наричана в крайселската ѝ част и Дола̀), вливаща се в югоизточния ръкав на язовир Тича на около километър северозападно от селото. Климатът е умереноконтинентален. Почвите са предимно планосоли и лесивирани.

През село Тушовица минава третокласният републикански път III-7304, водещ на изток през село Риш до връзка с второкласния републикански път II-73. Път II-73 на север е отклонение при град Шумен от първокласния републикански път I-7, а на юг води до връзка с Подбалканския път. На запад път III-7304 води от Тушовица през селата Бяла река и Нова Бяла река до град Върбица и връзка там с първокласния път I-7.

По данни от 1970-те години, в селското стопанство поминъкът на населението на Тушовица се е основавал на тютюнопроизводство, зърнопроизводство, овощарство, отглеждане на хмел, овцевъдство, биволовъдство. Селото е давало работници за строителството, минните обекти, горското и селското стопанство за различни части на страната. По данни към 2000-те години поминъкът се основава на дърводобив, тютюнопроизводство, зърнопроизводство, овощарство, овцевъдство.

Землището на село Бяла река граничи със землищата на: село Сушина на север; село Риш на изток; село Подвис на югоизток; село Манолич на юг; село Бяла река на запад.

Население 
Числеността на населението на село Тушовица според преброяванията през годините е както следва:

Етническият състав на населението на село Тушовица по данните за етническите групи според преброяването на населението през 2011 г. е както следва:

История 
Селото е в България от 1878 г.

При някои от преброяванията на населението селото е записвано като:
 Тушовица – преброяване на 1 януари 1881 г. (1119 жители) и преброяване на 1 януари 1893 г.;
 Тушовца – преброяване на: 31 декември 1900 г..

През 1966 г. името „Тушовца“ на селото е променено на „Тушовѝца“.

Начално училище в селото има от 1911 г. и действа до 1964 г., когато началното училище е закрито и е открито Основно училище „Христо Ботев“. През 2018 г. Основно училище „Христо Ботев“ в село Тушовица е закрито. Има данни за съществуването в Тушовица на частно турско училище през периода между 1930 и 1947 г.

Народно читалище „Герлово“ в село Тушовица е основано през 1939 г. по инициатива на учители в селото. Към читалището функционират библиотека, състави за художествена самодейност. Читалището преустановява дейността си през 1997 г.

Обществени институции 

Село Тушовица към 2023 г. е център на кметство Тушовица.

В село Тушовица към 2023 г. има:
 джамия;
 пощенска станция;
 целодневна детска градина „Щурче“.

Културни и природни забележителности 
Джамията в селото е построена преди повече от 400 г.

Редовни събития 
Всеки вторник в Тушовица е пазарен ден.

Източници

Външни препратки 
 Топографска карта, мащаб 1:100000 Картен лист: K-35-030
 Топографска карта, мащаб 1:50000 Картен лист: K-35-030-4 Актуалност 1984 г. Издание 1988 г.
 Източна Стара планина. Географска карта
 Изглед от село Тушовица 

Села в област Шумен
Населени места в община Върбица